جمهور باشقانی رجب طیب اردوغان و بمت-نین باش کاتیبی آنتونیو گوترش آراسیندا تلفون دانیشیغی اولوب.
بو بارده جمهور باشقانلیغی مطبوعات خیدمتیندن وئریلن معلوماتدا بیلدیریلیب.
معلوماتا گؤره، طرفلر سوریه-ده کی سون وضعیتی و تورکیه-نین فیلیسطین مسئله سینده کی حساس‌لیق‌لارینی مذاکیره ائدیبلر.
معلوماتدا همچنین گؤروشده بمت-نین فیلیسطین‌لی قاچقین‌لارا یاردیم تشکیلاتینا (UNRWA) دستک مسئله سی‌نین ده گوندمه گلدیگی بیلدیریلیب.
جمهور باشقانی رجب طیب اردوغان تورکیه-نین فیلیسطین‌لی قاچقین‌لارا ائو صاحب‌لیگی ائدن اؤلکلرین ثابت‌لیگی باخیمدان اهمیت‌لی تشکیلات اولا‌راق قیمتلندیریلن  UNRWA-یا دستک وئرمیه داوام ائدجگینی قئید ائدیب.
تورکیه-نین فیلیسطین موضوه سونداکی حساس ‌لیغینا ایشاره ائدن آنتونیو گوترش وتئررئش ده تشکیلاتا دستیین داوام ائتمسینی گؤزلدیکلرینی بیلدیریب.
گؤروشده سوریه مسئله سینه ده توخونان طرفلر سوریه-لی لرین باریش و ریفاها قوووشما‌لاری اوچون بحرانا سیاسی حل یولونون تاپیلماسی‌نین واجیب‌لیگینی وورغولاییب‌لار.
